למצוא שם. פתאום הראש נהיה יצירתי, הידיים רוצות רק לגעת בטבע וליצור. דנדי מבקש ממני לשים את הדברים שלי בחושה, כדי שאני אהיה לגמרי משוחררת. הפלאפון כמובן כבר מזמן מכובה. אם רק אפשר היה להעיף אותו עמוק לים. מחליפה לבגדים קצת יותר נוחים ומתחילה לרחף. שקט מוחלט שאותו מדי פעם שובר רק התנפצות הגלים על החוף מלווה בדגים המקפצים מגל אל גל. נכנסים לים - ומגלים עולם שבחיי לא ראיתי. הייתי משלמת באותה שנייה בחיי בשביל להפוך לדג - אפילו אם זה רק לשעה אחת.  שוחה בין האלמוגים, בשקט, לאט.  מתבוננת בחיים המדהימים האלה, בטריטוריות, בכוח, בצבעים המהרהיבים שאפילו בדימיון קשה לראות אותם, בצב ים שעובר ואומר שלום, ביופי האינסופי מסביבי. דג קטן מתקרב אל אוזני ולוחש לי שהוא חיכה לי פה כבר הרבה זמן.   השמש, מפזרת מיליוני כוכבים על המים, וממשיכה את דרכה אל תוך המים - יוצרת קרניים דקיקות ומלטפות.  פתאום, מגיעה לאזור שכולו ים כחול עמוק, צלול.  הרגשה של צניחה. יוצאת מהמים, צונחת על המזרון נופש בחוף, נותנת לשמש לקחת בחזרה את מה שאני לקחתי מהממלכה שלה, ובד בבד לתת לי אנרגיה מסוג אחר. מבקשת מאלון שיצבוט אותי מדי פעם, רק